
Cava  lumina ,  pallor  in  ore; 

Labra  incana  sitgJNP'  scabrae  rubigine  fauces  : 

Dura  cutis,  per  quam  spectari  viscera  possint  ? 

Ossa  sub  incurvis  exstabant  arida  lumbis  : 

Ventris  erat  pro  ventre  locus.  Pendere  putares 
Pectus,  et  a  spinae  tantummodo  crate  teneri. 

Auxerat  articulos  macies,  genuumque  rigabat 
Orbis  ,  et  immodica  prodibant  tubera  talo. 

Ovidius. 

(Metamorph,  L.  VHP  v,  8o5») 

Notio.  Doctrinae  momentum.  Divisio, 


§• 

omen  phthiseos  pulmonalis  (9-9-tVcg  a  9&cvsiv) 
impertitur  morbis  variis,  chronicis,  propriis sym* 
ptomatibus  stipatis,  qui  morbi.,  nisi  mature  sanari 
possint,  ocyus  serius  in  eo  conveniunt,  quod  sub 
febre  hectica,  tussi  cum  sputis  purulentis  et  dys* 
pnoea,  pulmones  plus  minusve  destruunt,  vitae™ 
que  finem  misere  imponunt, 

§•  2. 

Si  perpendamus,  phthisin  pulmonalem,  aevo 
nostro  per  universam  Europam,  praesertim  in 
magnis  urbibus ,  ita  invaluisse,  ut  in  genere  fu¬ 
nerum  quinta  pars  phthisi  adscribenda  sit,  hanc- 
que  partem  utplurimum  filios  omnium  carissimos, 
conjuges  omnium  dilectissimos,  verbo  florem  ju¬ 
ventutis  includere ,  morbum  hunc  inexorabilem 
Metropoli  nostrae  endemiam  fere  esse,  et  inter 
medicorum  opprobria  recenseri;  si  haec  omnia, 
inquam,  perpendamus,  doctrinae,  de  quo  agitur, 
momentum  sponte  elucebit 

§•  3. 

Phthisis  pulmonalis  legitima ,  phthisis 
pulmonalis  ulcerosa ,  phthisis  e§oxav  ?  flb 

®  .i. 

insigni  pulmonalis  substantiae  laesione ,  per  sup* 
parationem,  et  exulcerationem  inducta  ortum  du¬ 
cit;  ubi  vero  aliae  solummodo  degenerationes , 
tubercula,  indurationes  glandularum,  tabesccntiae 
subsunt,  tuberculosa  vocatur.  Sub  muci  copio- 
si  in  bronchiis  secretione  ,  ac  sub  materiae  puri- 
formis  screatu,  in  longum  protractis  ,  quin  ulcus 
pulmonem  devastet,  phthisis  pulmonalis  pitui~ 
tosa  sequitur. 

§•  4- 

Ouoniam  vero  differentia  harum  specierum 
ex  origine  pendet ,  prae  omnibus  aetiologia  ex¬ 
ponenda  venit. 

Aetiologia  phtliiseos. 

A .  tuberculosae • 

L  Dispositio  ad  phthisin  tuberculosam 

$• 5* 

Ad  phthisin  tuberculosam  disponunt,  quae¬ 
cunque  normalem  statum  systematis  lymphatici 
perturbare  valent.  Ejusmodi  dispositio  saepe  con¬ 
nata  plurimum  analogiae  habet  cum  dispositione 
scrofulosa  ,  atque  cum  temperamento  sangvineo, 
aut  sangvineo-meiancholico.  Talem  dispositionem 
annuntiant : 

a.)  Habitus  sic  dictus  phthisicus ,  nempe 
corpus  procerum,  cuti  alba  ,  tenera,  molli,  mus¬ 
culis  flaccidis  instructum;  extremitates,  praecipue 
superiores,  praelongae,  interdum  lividae,  digi¬ 
torum  ultimae  phalanges  nodosae,  crines  sub  axil¬ 
lis  et  ad  partes  genitales  pauci,  thorax  compla¬ 
natus,  angustus,  non  hirsutus,  mammae  parum 
evolutae,  interdum  huc  et  illuc  induratae,  promi¬ 
nentes,  a  costis,  alarum  instar,  distantes;  collum 


longum  et  tenue,  guttur  prominens  ,  vox  acuta  , 
flebilis,  rauca;  lacies  amoena,  formosa,  genae 
elevatae,  roseo  colore  circumscriptae,  labia  rub¬ 
ra^  barba  pauca,  dentes  candidi,  pellucidi,  livi¬ 
di,  saepe  sine  ordine  dispositi,  oculi  vivaces, 
conjunctiva  coloris  margarithacei  ,  pupilla  ampla , 
intuitus  gratus,  ingenium  et  veneris  desiderium 
praecocia. 

b. )  Morbi  varii  scrofalosi  perpessi ,  e®  g, 
tinea  capitis ,  Ophthalmiae,  otorrhoea,  glandulae 
submaxillares  tumentes ,  exulceratae,  aliique  ab¬ 
scessus  cicatrices  specificas  relinquentes,  spina 
ventosa,  physconia,  tabes  meseraica, 

c. )  Congestiones  ad  caput ,  inprimis  creb¬ 
rae  hemicraniae ?  epistaxes,*  fluxus  dentium  et 
gingivarum ,  oris  siccitas,  coryza,  sternutatio. 

d. )  Adfectiones  nervosae  vagaey  praecipue 
oscitationes ^  suspiria,  inquietudo,  anxietas,  ani¬ 
mi  inconsveta  irritabilitas ,  et  in  iram  proclivitas, 

e. )  Difficili  tat  es  respirationis ,  et  circula - 
lionis ,  maxime  pectoris  oppressio,  ardor,  dys¬ 
pnoea,  spiritus  anhelans,  tussicula  sicca  brevis, 
dolores  transitorii  pectoris,  palpitatio  cordis,  men¬ 
strua  irregularia. 


II.  Causae  excitantes  phthisin  tuberculosam* 


§•  6. 

Inter  causas  phthisin  tuberculosam  excitantes 
primo  loco  ipsa  scrofula  hic  est  collocanda;  eie 
nim  in  scrofulosis  frequentia  sunt  pulmonum  tu¬ 
bercula,  quae  vel  et  in  foetibus  parentum  sero  fu 
losorum  adesse  possunt,  Phthisis  scrofulosa  inter 
omnes  phthiscos  tuberculosae  varietates  frequen- 
tissima  esi.?  in  Angiia  endemica  adeo,  ut  S yr de n 
hamus ,  phthisin  esse  serofulam  pulmonum, 
edixerit. 


)■ 

<2j  diathesis  scirrhos  a  aut  scirrhus  in 
foeminis. 

3. )  quaelibet  inflammatio  pulmonum  non 
rite  resoluta ,  unde  nascuntur  stases,  ei  successu 
temporis  indurationes  ,  suppurationes. 

4. )  infarctus  passivi  pulmonum ,  praeci¬ 
pue  cum  aliquo  erethismo. 

5)  Metastases  variae  ,  huc  spectant: 

a. )  Arthritis  anomala ,  nempe  insultus  arthri¬ 

tici  aut  non  rite  evoluti,  aut  ad  articulos  sup¬ 
pressi  et  quodammodo  metastatice  ad  pulmo¬ 
nes  delati  —  phthisis  arthritica ,  serius 
communiter  et  provecta  magis  aetate  evol¬ 
venda,  calculosos  etiam  vexans. 

b. )  Lues  venerea  pulmonibus  infensa  —  phthi¬ 
sis  venerea  ,  antisyphiliticis  remediis  cessu¬ 
ra,  cum  nihil  aliud  sit,  nisi  lues  larvata. 

c. )  Impetigo  qualiscunque  chronica  retro - 

pressa:  tinea  capitis,  scabies,  herpes. 

d. )  Lacteae  metastases*  Quemadmodum  enim 
lac  ad  crus  potest  deponi ,  deponi  etiam  po¬ 
test  ad  pulmones.  Referuntur  exempla  phthi¬ 
sicarum  lactatione  sanatarum. 

e. )  Suppressi  copiosi  sudores ,  ulcera  intem¬ 
pestive  tractata ,  fonticuli  praemature 
consolidati ,  haemorrhoides  ,  menses  sup¬ 
pressi. 

Aetiologia  phthiseos. 

B.  pituitosae • 

I.  Dispositio  ad  phthisin  pituitosam . 

A  l  '  §• 

ad  phthisin  pituitosam  disponit  generatim 
debilitas  totius  corporis  juncta  cum  laxitate  pul- 


jnonum  congenita  ,  haereditaria  ,  acquisita  ,  quae 
quidem  a  multis  ,  sed  non  rite  satis  pro  causa 
morbi  hujus  proxima  habetur.  Nimirum  detecta 
per  sectiones  pathologicas  post  phthisin  pituito¬ 
sam  dacciditas  pulmonum  conspicua ,  saepe  effec¬ 
tum  morbi,  non  causam,  saepius  vero  momentum 
quidem  praedisponens  constituere,  non  tamen  so¬ 
la,  nisi  stimulus  localis  accedat,  qui  secretionem 
morbosam  hic  loci  tum  augeat,  tum  quodammodo 
pervertat,  sufficere  videtur. 

Neque  vero  id  praetervidendum  est,  quod 
phthisin  tum  pituitosam,  tum  tuberculosam  status 
pulmonum  inflammatorius,  saepe  occultus,  sem® 
per  antecedit,  nec  raro  praesentem  phthisin  co® 
initatur, 

■  i 

II.  Causae  occasionales  phthiseos  pituitosae. 

§.  8. 

Inter  eausas  phthiseos  pituitosae  occasionales 
collocantur :  clima  humidum  frigidumque,  tempe¬ 
raturae  mutationes  frequentes,  constitutio  epide¬ 
mica  catarrhis  producendis  favens  ;  domicilia  hu- 
mida,  frigida,  impura;  cibi  fatui,  insipidi  fari¬ 
nacei,  potus  relaxantes;  vita  sedentaria,  animi 
puthematav  Ouae  causae  omnes  catarrhis,  imo 
peripneumoniis  inducendis  favent,  quibus  pulmo¬ 
nes  magis  semper  debilitantur,  ut  dein  stimuli 
quicunque  eo  facilius  in  organon  hoc  modo  prae» 
dispositum  convertantur.  Ejusmodi  vero  stimulum 
suppeditant:  inflammationes  specificae,  v.  g.  sy¬ 
philitica,  scrofulosa;  tubercula  scrofulosa,  alia; 
acre  arthriticum;  febres  intermittentes,  cum  in¬ 
farctibus  junctae,  aut  praecociter ,  v.  c.  arsenico 
sanatae;  metastases  ad  pulmones  aliunde  con» 
versae ;  ulcus  antiquum,  impetigo  praepostere 
sanata,  fluor  albus,  haemorrhoides,  blenno» 


rrhoca ,  sudor  pedum,  axillarum  ctc.  incaute 
suppressa. 


Aetiologia  phthiseos. 

€,  ulcerosae , 

I  Dispositio  ad  phthisin  pulmonalem  ulcerosam, 

§•  9- 

Nullibi  dispositio  morbosa  adeo  eminens  est5 
quam  ad  ipsam  phthisin  ulcerosam,  quae  ideo 
etiam  frequentissime  occurrit,  et  peculiari  habi¬ 
tu  distincta  j  phthisis  constitutionalis  dicitur. 
Hacc  autem  nihil  aliud ,  nisi  ex  dispositione  uni¬ 
versali  ,  quae  a  primo  vitae  exordio  jam  quasi  in 
germine  existit,  ad  summum  gradum  evecta  dis¬ 
positio  phthisica  est.  Produnt  eandem  in  pueris 
corpus  tenerum,  extremitates  tenues  ;  cutis  glab¬ 
ra,  alba,  ca  pilli  flavescentes 5  facies  florida  cum 
rubore  communiter  inaequali,  vox  flexilis,  sed  si» 
mul  alta,  dentitio  irregularis  tum  prima  tum  al¬ 
tera,  inquietudo  continua  y  somnus  inde  parcus  , 
et  interruptus  ,  incrementum  citum  5  sed  in  lon¬ 
gum,  ingenium  felix,  circa  septimum  aetatis  an¬ 
num  frequentes  narium  haemorrhagiae,  instinctus 
sexualis  praecox  evolutio,  temperamentum  sangvi- 
neum,  propensio  in  vitae  delicias  5  capilli  rario¬ 
res  loquela  expedita,  prompta,  facile  rauces¬ 
cens,  dyspnoea  a  cursu  celeriori.  In  juvenibus  ac 
viris  phthisicam  architecturam  ante  oculos  ponunt 
signa  illa,  quae  in  aetiologia  phthiseos  thbcrculo* 
sae  iam  retulimus.  Ouod  periculum  co  majus  sit, 
quo  plura  cx  momentis  allatis  concurrunt ,  per  se 
patet. 

§.  *o. 


Haec  jam  dispositio  non  modo  congenita^  sed 
vere  haereditaria  esse  observatur ,  et  sunt  certe 
familiae ,  quas  phthisis  pulmonalis  vix  non  integ¬ 
ras,  sub  flore  juventutis  constitutas  pessumdet, 
ac  misere  extipgvat.  Et  ratio  in  promtu  est  Ete¬ 
nim  quum  illa  a  parentibus  accepta  ad  morbos 
proclivitas  potissimum  in  prava  partium  solida¬ 
rum  conformatione  consistat ,  in  aprico  est.,  cur 
ii,  quorum  pulmones  natura  debiles  exisiunt  et 
flaccidi  *  prae  caeleris  in  varios  pectoris  morbos^ 
maximeque  pbthisin  sint  propensi*  Id  autem  pe* 
euliare  est,  quod  singulis  generationibus  parcat 
dispositio  haereditaria y  requiescat  in  filiis  et  ite¬ 
rum  in  nepotibus  reviviscat ,  et  quod  inter  infan¬ 
tes  communiter  praedilecti  a  parentibus  natu  mi¬ 
nimi  illius  haeredes  esse  observentur. 


IL  Causae  occasionalcs  phthiseos  ulcerosae. 


§•  *s. 


Causae  phthiseos  ulcerosae  variae  dantur,  sed 
nisi  in  subjectum  impingant  jam  praedispositum  , 
alias  potius  morborum  formas  inducunt.  Secun¬ 
dum  artis  medicae  celebratissimum  veteranum 
Hufeland  J  partes  inter  phthises  ulcerosas  hae» 
reditariae  sunt  ;  et  tantum  ~  pars  ex  causis  oc- 
casionalibus  inducitur.  Frequentissimae  sunt: 

i  )  Contagium  phthisicum ,  quale  si  non 
ad  pbthisin  inducendam,  tamen  si  dispositio  jam 
adsit,  ad  promovendam  cum  Fliverio  5  Fr*  Hojjf- 
manno  j  V alsalva }  Swietenio ,  Frankio ,  existi¬ 
mamus  idoneum.  Ouidam  vero  recentiores,  inter 
quos  Castellani  Mantuanus,  qui  primus  contra 
contagium  phthisicum  scripsit,  Portal ,  Cullen  s 
Sioll y  contagiosam  phthiseos  Indolem  negant» 
quod  alia  ulcera  simplicia  contagiosa  non  sint 


Ast  multa  fiunt ,  quorum  nos  ratio  latet  f  atque 
in  his  rebus  cautio  superflua  saltem  non  no¬ 
cebit. 

2.)  Haemoptysis  qua  frequens  phthiseos  cau¬ 
sa  a  medicis  accusata  fuit.  Sangvinem  enim  ex 
pulmonum  vasculis  ruptis,  quae  ipsa  quoque  in¬ 
flammantur,  intra  vesiculas  aereas  extravasatum, 
stasi  concepta  corrumpi ,  ac  demum  irritamentum 
pro  inflammatione  exhibere,  celeberrimi  in  arte 
medica  viri  docent.  Atque  gravissimus  Fr ,  Hojf- 
mannus  asseverat  dimidiam  fere  partem  phthisi¬ 
corum  ,  qui  se  curae  suae  tradiderunt,  ab  hae¬ 
moptysi  praegressa  et  male  curata  mali  sui  origi¬ 
nem  accepisse.  „Sunt  interim  non  pauci,  ut  jP. 
Frank  docet,  qui  sangvinem  e  pulmonibus  per¬ 
saepe,  ac  certas  ad  periodos,  interdum  sine  alia 
pulmonum  labe,  sat  diu,  vel  et  longam  per  vitam, 
immunes  eructent;  ac  certe  timor  hoc  a  profluvio 
limites  haud  raro  excedit.  Si  vero  per  omnem 
puerilis  aetatis  periodum  frequentius  per  nares, — 
sequentis  vero  aetatis  per  annos  jam  saepe  per 
pulmones  eruor  profluxerit;  ne  facile  mutari  ha¬ 
bitudo  haec  possit,  et  ne  labem  hujus  visceris  in¬ 
ducat,  justus  est  timor.  Verebimur  et  illud,  quod 
febris,  pectoris  angustia,  majorque  molestia  indi¬ 
cabant,  comitantur  profluvium,  inprimis  copio¬ 
sum,  sed  magis  hoc  verebimur,  si  febris,  tus¬ 
sis,  dolor,  dispnoea,  cessante  jam  cruoris  ef- 
fluxu,  per  plures  adhuc  dies  pertinaciter  sub¬ 
sistant.^ 

‘2. 

Aliae  adhuc  phthiseos  ulcerosae  causae  esse 
possunt  omnes  *  violentiae  organis  spirantibus  il¬ 
latae,  vulnera,  contusio,  percussio,  fractura  ster¬ 
ni ,  costarum,  nixus  fortior,  vociferatio  vehe¬ 
mens  et  longa,  clamor  altior,  inprimis  sub  ira 
exardescente,  dein  catarrhi \  (bine  optime  Cele- 


berrimus  Bischojfius  docet  plura  funera  catarrho 
neglecto  ,  quam  pesti  ^dscribenda  esse)  peripneu- 
moniae,  tubercula,  vomicae  pulmonum;  denique 
suppurationes  ab  aliis  organis  metastatice  ?  aut 
per  contiguitatem  ad  pulmones  delatae, 

i 

* 

Diagnosis  phthiseos, 

J,  tuberculosae. 

* 

.  ■  §•  13. 

Symptomata,  ex  quibus  ad  tuberculorum  prae¬ 
sentiam  concludere  licet,  sunt  potissimum  sequen¬ 
tia:  tussis  sicca,  brevis,  vix  animadversa  vel  ab 
ipsis  aegrotantibus,  motu  fortiori,  inspiratione 
profundiore  et  post  pastum  exasperanda,  noctu 
etiam  praecipue  vexans ;  sensilitas  magna  erga 
vicissitudines  temperaturae  ac  frequens  catarrhus  s 
decubitus  in  latus  alterutrum  difficilis;  dolores 
punctorii ,  aut  pressivi ,  praecipue  sub  sterno*  ad 
plagam  exiguam  restricti,  constanter  rede unies  , 
pieuritidis  occultae  nomen  adepti ;  languor,  ema- 
eiatio,  febricula  continua  sed  mitis. 

§•  14V 

Communissime  tubercula  in  suppurationem 
abeunt;  eo  quidem  citius ,  quo  pieuritidis  occul¬ 
tae  symptomata  magis  eminent.  Sputa  tunc  eji¬ 
ciuntur  puriformia,  flava  ,  ichorosa,  foetentia, 
striis  sangvineis  remixta;  macies,  febrisque  ma¬ 
nifestiores  evadunt.  Merentur  hic  adduci  Hip 
pacratis  verba ,  quibus  phthiseos  tuberculosae 
signa  eleganter  tradit  in  hunc  modnm:  nXsupon? 
Ss  yivstcu  dito  rcov  paXicrrot.  'Ohotolv  6  itXsv^v  , 
cupa  eXuvjag ,  itf  sctvrov  n  cpXsyfi a  dXpvpov  ,  aitfi 
itdXiv  y  dXX'  auro v  i-ti o-rpa^y?  m\  *  dito  tovt sm 

<f\ Ipara  zpiXsl  ytysaSou  sv  rw  itXsv^on  xou  s^ft uoJo^kj.' 


12 


Ovrog  rd  di  ndax&i'  Kbt*  apxas  xat  dtjx  frocvr dg  rov  vov* 
<7>ifta rog  j3rig  ogeiV)  §r)p7i  taxee,  xoc'^  pr/og  ,  xat  *rupsrd$, 
xac  dduvw  sv  rotat  arnS-sat  icat  sv  rw  psra^plvoi  lyxecrac  • 
sy{ors  di  icat  sv  tw  IIXsupw  8  icat  opS-OTrvotV)  ayo^pyi  efwtt- 
rcrac.  Ouro^psxp1  rsaaapsaxatdsxa  yjpgpg&jv  ,  rotaura 
TTOtaxccv ,  ^tareXsei’  'KoWdug  di  xat  nXetovas  rj  £sxarea- 
aapas  7)pspa$  *  I^stTa  pnyvvvrac  ?rua  xat  arcourust  woX- 
Aov  •  -fioAAaiccs  5s  dfroTurust  xat  otov  apaxvtav  xtr^a?  * 
■TroXXaxtg  £s  xa't  uyatpov  *  xat,  nv  gsv  otrcoxa-^a pdfi  xat 
aTrtaxvc o-9-t)  sv  Taxst  o  «Xeiqxwv,  sxyuysst  rdv  oXsSpov  * 
7)v  <5s  pn,  frpoasxet,  xat  evtautov  caxst  n  vouaog,  xat 
psTsj3aX\st,  aX\oTs  a’X\ata  fraVxcov.  (IIspt  t«v  er* 
r  o  q  ir  a  oo  v), 

v.  I  ;  :  •  ' 

5‘  «3* 

Ouae  tuberculosam  excipit,  phthisis  ulcerosa, 
consvetim  lentius  decurrit,  quia  tubercula  nonnisi 
successive  unum  post  aliud  inflammantur.  Spu¬ 
tum  plerumque  male  olet,  griseum  est,  atque 
ichore  et  puris  particulis  remixtum.  Interim  non 
scmper  tubereula  in  inflammationem  et  suppura¬ 
tionem  abeundi  nisum  manifestant,  et  diu  saepe 
haerent  immutata  ,  quin  phthisim  ulcerosam  post 
se  trahant.  In  multis  sane  hominibus  de  pulmo¬ 
ne  vix  conquestis  nec  ex  pulmonum  morbo  de¬ 
functis,  tubercula  saepe  inveniuntur.  Ubi  vero 
incrementa  sensim  majora  sumunt,  atque  copia 
augentur,  sangvilicationis  et  nutritionis  opus  lae¬ 
dendo,  maciem  ipsamque  febrim  tabificam,  asth¬ 
ma  siccum  et  hydrothoracem  inducere,  atque  exi* 
tum  ita  infaustum,  quin  ulcus  generetur,  parare 
valent. 


) 

Diagnosis  phthiseos, 

B ,  pituitosae . 

§•  16. 

Cum  pus  a  muco  ubique  distinguendi  adhuc* 
dum  nos  lateat  peritia  ,  difficilis  phthiseos  pitui¬ 
tosae  ac  ulcerosae  diagnosis.  Nimirum  frustra 
circa  illas  materias  experimenta  instituerunt  Dar~ 
uciri  ,  Home  ,  Brugmanns ,  Grasmayer^  Gruit - 
huisen .  Neque  vero  etiam  scimus  ,  ut  in» 

geniose  monet,  an  revera  a  muco  pus  differat. 

§•  17. 

,,Si  quis  interijma  ut  Petri  Frankii  verbis 
hoc  loco  utamur ,  ,,ad  phthiseos  pulmonalis  ulce» 
rosae  signa  attentius  respexerit;  si  longum  morbi 
catarrhalis,  sine  febre  mox  conjuncta ,  in  homine 
vix  ad  phthisin  praedisposito  ,  sed  laxae  constitu¬ 
tionis,  literato,  vitae  sedentariae  submisso  ,  ac 
aliis  forsitan  mucosis  fluxibus,  primarumque  via¬ 
rum  incommodis,  non  ita  raro  subjecto,  aut  asth¬ 
ma  pituitosum,  hydrothoracem  jam  .perpesso,  de¬ 
cursum  consideraverit;  si  febrem  non  prius,  quam 
major  jam  debilitas  secuta  fuerit,  diuturno  ca¬ 
ta  rrho  accessisse  conspexerit;  si  nulla  inflamma¬ 
tio  acuta,  chronica,  nullaque  pneumonorrhagia 
praecesserint;  si  materiae  per  tussim  rejectae  co« 
lor,  pelluciditas ,  tenacitas,  rotunditas,  levitas, 
quantitas  a  primo  jam  morbi  initio  conspicua,  di¬ 
versam  a  pure  indolem  ostenderint;  si  major  sub 
inspiratione  profunda  libertas  et  immunitas  a  tus¬ 
si  subfuerint;  si  dolores,  qui  adsunt,  non  adeo 
fixi,  quam  vagi,  non  tam  acuti,  quam  pressivl 
cum  adfectione  rheumatica,  catarrhali  alternave¬ 
rint;  si  sputa  interdum,  comparente  inprimis  ali 
bi  dolore  rheumatico,  quin  febris,  dyspnoea  se- 

quercntur >  per  menses  disparuisse,  ac  tempore 
pluvioso,  frigido  et  catarrhis  favente  rediisse  sint 
visa;  si  methodus  corroborans  aegrotanti  condu¬ 
xerit;  tunc  morbum  non  cx  ulcere  pulmonis,  sed 
ex  perversa  in  bronchiorum  membrana  mucosa 
secretione  venire,  spes  magna  adfulget,a 


Diagnosis  phthiseos. 

C.  ulcerosae* 

$.  18. 

Dividunt  phthiseos  ulcerosae  decursum  in 
tria  stadia:  in  stadium  phthiseos  incipientis , 
sive  st.  inflammatorium  vel  opportunitatis;  sta * 
dium  suppurationis ,  sive  st.  phthis.  confirma¬ 
tae,  et  in  stadium  colliquationisP  sive  st,  phth. 
consummatae,  conclamatae.  , 

§•  19. 

Stadium  primum  phthiseos  propter  eminen¬ 
tia  symptomata  phlogoseos  inflammatorium  dici* 
tur.  Adest  in  aegrotantibus  febris  lenta  characte¬ 
re  inflammatorio  adhuc  donata,  cum  horrore  in¬ 
choans  e  loco  suppurante  exeunte;  respiratio  dif¬ 
ficilis^  praecipue  sub  incessu,  sermocinatione;  do¬ 
lores  fugaces,  scindentes,  in  pectore  profundo , 
vel  in  alio  ejusdem  loco;  sensus  caloris  et  ustio¬ 
nis  sub  sterno,  vel  pressionis  et  ponderis  in  pec¬ 
tore,  aut  intra  scapulas/  tussicula  modo  brevis, 
sicca,  compescenda  adhuc,  modo  vehementior,  S 
cum  nisu  intenso,  spasmodica,  saepe  vomitu  sti¬ 
pata,  plurima  initio  noctis  atque  fine,  nec  non 
post  pastum,  cum  sputis  variis,  mucosis,  albu- 
minosis,  aibis,  caeruiescentibus ,  flavescentibus, 
salsis,  parcis,  et  .nunquam  cum  levamine  con¬ 
stante  ejiciendis;  interdum  dolores  fugaces,  rheu- 

maticis  aemuli ,  leviores,  in  extremitatibus;  vox 
raucescens;  somnus  inquietus  et  anxius;  animus 
irritabilis  ,  in  iram  pronissimus ,  praecipue  dum 
de  statu  suo  aeger  interrogatur.  Symptomata  ve» 
ro  universim  multum  variant  ,  et  exasperantur 
stimulantibus,  tempore  vernali  et  autumnali. 

§.  20. 

Ubi  inflammatoria  phaenomena  multum  prae¬ 
valent  ,  et  aegri  fere  continuo  febricitant  cum  ru¬ 
bore  genarum.,  labiorum,  caruncularum  intenso, 
venisque  jugularibus  colli  insigniter  tumentibus; 
tunc  stadium  alterum  vix  decurritur  totum  ,  et 
pbthisin  ex  celeri  decursu  et  praevalentibus  sym¬ 
ptomatibus  inflammatoriis  vocant  Jloridam  I  ut 
igitur  flos  sit  ille  caducus ! 

§•  21. 

Stadium  secundum ,  st.  suppurationis ,  st, 
phthisis  confirmatae,  quod  post  septimanas,  men¬ 
ses  accedere,  atque  in  aetatis  provectioris  sub¬ 
jectis  per  annos  nonnunquam  durare  solet  ,  se¬ 
quentia  insigniunt  symptomata:  febris  lenta  cum 
sudoribus  nocturnis,  unde  vires  minime  levantur* 
tussis  continuans,  tempore  praesertim  matutino 
molestans,  sputa  purulenta,  alba,  flavescentia, 
tum  faeculenta ,  livida,  interdum  sangvinolenta, 
peculiariter  foetentia ,  dulcia  vel  salsa.  Febris 
interea  et  pectoris  adfectio  etsi  momentanee  mi¬ 
tescunt,  tamen  paulatim  in  pejorem  vertuntur 
partem.  Urinae  minguntur  turbidae ;  corporis 
attenuatio,  virium  consumtio  ingravescunt;  oculi 
langvent;  inedia  tamen  vexat,  et  digestio  satis  vi¬ 
get,  unacum  spe  salutis  recuperandae. 

§.  22. 

In  stadio  tertio ,  st.  colliquationis,  st.  phthi- 
seos  consummatae  sequuntur:  diarrhoeae,  quibus 
cibi  nondum  digesti,  sangvis,  icbor,  sub  tormi¬ 
nibus  in  abdomine,  dejiciuntur,  quandoque  cum 

sudoribus  colliquativis  alternantes;  anxietas  et  re¬ 
spirationis  brevitas  augentur;  sputum  cum  diffi¬ 
cultate  ejectum,  luridissimum,  saepe  sangvincm 
et  membranulas  integras  parenchymatis  pulmona¬ 
lis  ^  signo  manifesto  solutionis,  continet;  inter¬ 
dum  sub  insigni  ac  repentina  pneumonorrhagia 
suffocati  pereunt  aegrotantes?  —  vox  debilis  et 
rauca  fit;  lingva  fissa  et  siccissima  est;  extremita¬ 
tes  oedematose  intumescunt,  quandoque  sympto¬ 
mata  omnia  hydrothoracis  superveniunt;  hecticus 
color  magis  magisque  increscit;  virium  maxima 
adest  prostratio,  ita,  ut  laborantes  nec  ^orpus 
movere,  nec  in  situ  erecto  permanere  possint; 
corpus  contabescit  totum ,  adeo,  ut  ossa  ubique 
promineant;  facies  Hippocratica  evadit,  denique 
expectorabo  prorsus  supprimitur  et  summa  spi¬ 
rationis  cum  metu  suffocationis  difficultas  sequi¬ 
tur,  atque  mens  vel  concidit,  vel  delirat  vehe¬ 
menter,  aut  aegri  sub  insultibus  epilepticis  pe¬ 
reunt.  Si  mors  in  propingvo  est,  communiter 
oedemata  increscunt,  atque  spes  recuperandae 
salutis  elatior  ac  unquam  aegros  tenet,  qui  nunc 
varia  sibi  proponunt,  interdum  jucundissima 
somniant,  diversa  praedivinant ,  donec  sensim 
paulatimque  mentis  satis  compotes  spiritum 
emittant 


Prognosis. 

§*  23* 

Ex  omnibus  hucusque  allatis  intelligitur  sa¬ 
nationis  spem,  solum  in  primo  morbi  limine  af¬ 
fulgere,  illamque,  eadem  ratione,  qua  morbus 
senescit,  decrescere. 

Prognosis  phthiseos  scrofulosac  ,  illi  scrofu¬ 
larum  in  genere  alligata  est.  Palam  fiet,  quam 


17 


arduum  sit  vitium  scrofulosum  universim  eradica** 
re.  Nusquam  autem  scrofulae  fuga  difficilior , 
quam  ex  tenerrimo  pulmonum  textu.  Hic  enim 
illa  ipsa  pharmaca,  quae  alibi  glandulis  induratis 
saepe  impune  prospicere  valent ,  non  sine  magno 
periculo  locum  inveniunt,  cum  experientia  docue¬ 
rit,  tubercula  pulmonum  cruda  facile  inde  irrita¬ 
ri,  inflammari  et  suppurari.  Atque  sic  aegroti 
per  artis  praepostera  conamina  mature  praeci¬ 
pitantur. 

Phthisici,  quibus  materia  pectus  onerans  la¬ 
bem  febris  putridae  aut  malignae  contraxerit,  om¬ 
nes  fere  periere. 

Rubores  circa  nasum  alvi  humescentis  signa 

sunt. 

Phthisici,  cibum  avide  appetentes  et  exinde 
robur  neutiquam  acquirentes,  desperati. 

In  phthisi  diuturniore  tumor  pedum  oedema- 
tosus,  funestus. 

Accidit  vero  interdum  ut  res  accidentales  e. 
c.  graviditas ,  curriculum  phthiseos  conclamatae 
suspendant. 

Anni  tempora  phthisicis  perniciosissima  sunt 
aequinoctia  et  solstitia. 


Thera  p,  i.  a, 

0 

I.  Cura  prophylactica  phthiseos  latentis. 

§•  24* 

In  nullo  fere  morbo  prophylactica  tantae  est 
dignitatis,  quam  in  ipsa  phthisi  pulmonali ;  negli- 
gitur  vero  nimium,  non  a  medicis  solum,  sed, 
quod  multo  adhuc  pejus  ,  ab  ipsis  etiam  candida¬ 
tis  phthiseos,  qui  minime  solliciti  de  statu  suo 
admodum  proclives  esse  solent  ad  omnia  fere  mo- 

menta  illius  occasionalia.  Requiruntur  nimirum 
sacrificia  haud  exigua,  ab  anno  aetatis  potissimum 
l g  —  30,  quibus  erumpere  malum  exitiale  consve- 
vit  ,  $rgo  per  mullos  annos ,  ut  infelix  ille  habi¬ 
tus  emendetur* 


§.  25. 


Indicationes  autem  prophylaeticae  morbo  ad¬ 
huc  latenti  jamjamque  erumpenti  opponendae  huc 
redeunt: 

1.  Ut  pulmones  roborentur,  et  simul  erethis- 
mus  totius  systematis  vasorum  morbosus  corri¬ 
gatur*  , 

2.  Ut  causae  occasionales  omnes  maxima  cum 
sollicitudine  vitentur* 

3.  Ut  prima  symptomata  sta tim  in  principio 
supprimantur* 


§.  26. 


His  indicationibus  strictissimum  respondet 
regimen  diaeteticum ,  sine  quo  nihil  sola  medici¬ 
na  proficeret.  Jam  vero  quae  huc  spectant,  in  eo 
sunt  posita ,  ut : 

a.)  Candidati  phthiseos  varia  corporis  exer¬ 
citio  ,  laxi  pituitosique  validiore ,  floridi  modera¬ 
tiore  fruantur.  Infantes  exercendi  per  motus  di¬ 
versos  lusus ,  exercitia  gymnastica,  adulti  plures 
per  horas  ambulent,  equitent,  peregrinentur,  ca¬ 
stra  sequantur.  Expertissimus  Angliae  medicus 
Syderihamus  equitatione  se  multos  a  phthisi  prae- 
servasse  et  liberasse  testatur.  Svadendi  etiam  mo¬ 
tus  tales,  qui  in  specie  concernunt  pulmones,  per 
cantum,  declamationem,  altum  colloquium.  Ad 
musculos  thoracicos  praecipue  intendendos  Cam¬ 
panarum  pulsatio,  remigum  tractatio,  labores  hor¬ 
tulani  ,  tornatorii,  conveniunt.  Quamprimum  ta¬ 
men  delassatio,  raucedo,  tussis,  dolor  puncto- 
rius ,  subintrant,  motus  hi  illico  restringendi,  aut 
intermittendi  sunt. 

b. )  Aer  liber,  nec  frigidus  nimis >  nec  mon¬ 

tanus  ,  nec  variabilis  admodum,  sed  per  amplam 
planitiem  spirans  optime  conducit.  Multum  pro¬ 
desse  phthisicis  navigatio  observatur,  cum  navi¬ 
gatores  potissimum  im  munes  a  phthisi  maneant, 
Maxime  interest  ut  aegroti ,  regionum  septemtrio- 
nalium  incolae,  si  opulenti  fuerint,  clima  mite, 
humidum  et  stabile  eligant.  Ouemcunque  vero 
locum  habitandi  sibi  elegerint,  procurent  sibi  do¬ 
micilium  bene  custoditum  ,  ac  caveant  ab  aere 
nocturno,  a  frequentatione  theatrorum  ,  chorea» 
rum,  societatumque  majorum.  Aegroti  vero,  qui 
ad  alienas  regiones  proiicisci  nequeunt,  sibi  arti¬ 
ficiale  procurent  clima  ^  domum  scilicet  amplam, 
temperaturae  diu  noctuque  aequalis  (quatuorde- 
cim  circiter  graduum  thermometri  Reaumuriani), 
quam  domum  per  totam  hyemem  neque  per  horu- 
lae  momentum  derelinquere  fas  erit.  Talis  car- 
cer  medicinalis ,  ope  vegetabilium  sveveolentium 
formaque  gratorum,  sat  amoenus  reddi  potest. 
Potest  beneficium  temperaturae  in  vaccarum  equo¬ 
rumque  stabulis  quaeri.  ' 

c. )  Vestes  laneae  ,  non  tamen  nimis  densae 
commendationem  merentur.  Multum  nocet  vestium 
levitas,  mosque  sexus  sequioris  pectore»  scapulis 
et  brachiis  denudatis  incedendi ,  thoracem  fibula¬ 
toriis  aliisque  fasciis  circumdandi.  „Si  virgines 
quae  ex  superbia  et  amore  pulchritudinis  omni  cu¬ 
ra  pectus  in  angustias  cogunt,  ut  demissis  sint  hu¬ 
meris  et  graciles  appareant,  scirent,  perquam 
docte  inquit  Sperling ,  quanto  cum  sanitatis  ac 
vitae  id  fiat  dispendio,  tale  quid  haud  attenta^ 
irent.  C Institut»  Phjrsiolog ,  Lib ,  XI .  Cap .  ///, 

1322.) 

d. )  Praecipuus  diaetae  convenientis  respectus 
(habeatur.  In  genere  phthisici  eo  magis  nutriendi, 
iquo  macilentiores  sunt,  semper  tamen  alimentis 

2  * 

blandioribus  ,  et  vegetabilibus,  et  animalibus.  Lac 
ab  optimis  medjcis,  ceu  summum  phtbiseos  re¬ 
medium  ,  vetustissimis  jam  temporibus  est  com¬ 
mendatum.  Ouo  vero  major  erethismus,  eo  ma¬ 
gis  convenit  diaeta  vegetabilis.  Potus  cerevisia 
esse  potest,  leviori  aromate  et  principio  amaro 
scatens;  abstinendum  a  vinosis  alcoholicisque  po¬ 
tulentis,  praeprimis  a  fatali  potu  ex  tapbia  para¬ 
to  ?  vulgo  Punsch . 

e. )  Pathemata  animi  quantum  libet  moderan¬ 
da  ,  prae  omni  alio  amoris  infelicis  cruciatus, 
zelotypia  et  moeror ,  onania,  venus,  potissimum 
praematura*  Nuptiae  cum  phthisi  pari  incedunt 
passu.  Hinc  phthiseos  candidati  hoc  sibi  eligant 
Symbolum:  abstine  venere  et  baccho  ! 

f. )  Vitam  ducant  quodammodo  systematicam, 
neque  tamen  nimis  anxiam;  abstineant  a  labori* 
bus  omnibus  nimiis  tum  corporis,  tum  mentis,  a 
curis  potius  liberi  diutius  donniant  et  recreationi¬ 
bus  indulgeant;  infanlum  puerorumque  ingenio¬ 
sorum  zelum  nimium  parentes  perstringant. 

g. )  Medicamenta  raro  adhibeantur,  et  mitiora 
tantum,  ubi  necesse  est,  in  usum  vocentur. 

§•  2?- 

In  curando  phtbiseos  stadio  latente  aegrotis 
J  sine  ambagine  declarandum  est,  quod  si  mortem 

maturam  et  terribilem  evitare  optent,  sese  per 
plurimorum  annorum  curriculum  regimini  a  me¬ 
dico  praescripto  stricte  submittere  debeant.  Re¬ 
vocetur  illis  in  memoriam  quod  Seneca  de  prae¬ 
occupandis  ingruentibus  periculis  (L.  I.  de  ira  C. 
8.)  monuit :  „in  primis  finibus  hostis  arcendus 
est,  nam  cum  intravit  et  portis  se  intulit  modum 
a  captivis  non  accipit. “  Hinc  Ovidius  (5.  Tri¬ 
stium  7.)  eloquitur:  ,, turpius  ejicitur.,  quam  non 
admittitur  hospes. cc  Et  secundum  Ciceronem : 
omne  malum  nascens  facile  opprimitur.**  Praeci- 

pue  aegrotantes  literati  eruditionis  scholasticae 
gloriolam  adfectantes  plus  uni  Classicorum  roma- 
norum  sententiae  credere  solent,  quam  validissi¬ 
mis  sanae  rationis  argumentis. 

/ 

II.  Cura  phthiseos  manifestae. 

§.  28. 

Ouamvis  phthiseos  manifestae  cura  rarissime 
prospero  coronetur  eventd,  tamen  a  medico  ten- 
tanda  est.  Haec  autem  cura  pro  diversa  phthisis 
specie,  et  in  qualibet  specie  pro  diversitate  cau¬ 
sae,  pro  diverso  morbi  stadio,  gradu,  diverso 
virium  et  organismi  statu,  pro  febris  hecticae, 
marcoris  et  adfectionis  topicae  conditione  varia, 
denique  pro  varia  complicationum  ratione,  mul¬ 
tum  omnino  diversa  esse  debet.  In  genere  omnes 
scopi  morbum  curandi  sequentibus  absolvuntur 
indicationibus ; 

1.  Causae  proximae  removendae  sunt.  Tu¬ 
bercula  solvenda,  eorum  inflammatio,  suppura¬ 
tio  antevertenda;  laxitas  pulmonum  corrigenda  , 
stimulus  morbosus  tollendus  ;  vomica  aperienda  , 
puri  exitus  parandus,  ulcus  consolidandum. 

2.  Febris  curanda  secundum  characterem 
suum,  praecipue  vero  diathesis  ilia  universalis 
quae  subest  omni  phthisi,  corrigenda. 

3.  Marco  inductus  pro  diverso  gradu  variis 
remediis  est  tractandus. 

A.  Cura  phthiseos  tuberculosae . 

§• 

In  phthisi  tuberculosa  sequentia  indicationi 
respondent:  nimirum  nodos  et  tubercula  substan¬ 
tiam  pulmonalem  obsidentia  solvere,  saltem  uitc- 

\m  .  •  i 

i  • 

rius  illorum  augmentum ,  et  singulorum  inflam¬ 
mationem  ,  suppurationemque  praecavere;  scro- 
fulain,  luem,  arthritidem,  suis  quam  libet  reme¬ 
diis  oppugnare;  excretiones  verias  revocare;  hu¬ 
morum  ad  pulmones  congestionem  restringere, 
stases  solvere,  resorptionem  intendere,  pro  rela¬ 
ta,  medicum  oportet.  Diversissima  autem  reme¬ 
dia  ad  diversos  hos  fines  obtinendos  habentur, 
quorum  usitatissima  sunt: 

Ulcera  artificialia  tempore  longiori  in  sup¬ 
puratione  larga  sustinenda.  Equitatio  ,  motus¬ 
que  omnis  in  aere  libero.  Vapores  humidi, 
emollientes.  Cicuta  ubi  simul  sopiendum  con¬ 
ducit.  Multum  profuit  Cicutae  cum  Chirta  con- 
nubium.  Belladonna^  Aconitum ,  Hyoscya¬ 
mus  analogos  exerunt  effectus.  Mercurialia , 
Antimonialia ,  ubi  nulla  febris  hecticae  adsunt 
vestigia  cautaque  manu  adhibita.  Gummiferu - 
lacea  si  status  desit  irritativus.  D igitalis  pur¬ 
purea  ,  perennis  medicis,  qui  eam  in  praxin  in¬ 
troduxerunt  gloria  !  Aqua  calcis  praesente  ato¬ 
ma  a  neotericis  multum  laudata.  Eaurocerasi 
aqua .  Spongia  usta .  Remedia  leniter  sol¬ 
ventia .  Sal  ammoniacus ,  remedium  praestan¬ 
ti  s  simum. 


B.  Cura  phthiseos  pituitosae . 

§.  5Q. 

In  curanda  quoque  phthisi  pituitosa  princeps 
indicatio  eo  tendit ,  ut  causae  illius  expugnentur. 
Aegris  hoc  morbo  detentis  autumni,  praeprjmis 
serioris,  hiemis,  verniqne  temporis  rigores  et 
inconstantia  ante  omnia  fugienda  sunt.  Prodest 
ejusmodi  aegris  vere  et  aestate  inter  abietes  et 

pineta  versari ,  aeremquc  terebinthinaceis  efflu¬ 
viis  foetum  j  inter  ambulandum  inspirare.  Exer¬ 
citatio  corporis  moderata*  Navigatio,  equitatio, 
itineratio. 

Ouodsi  laxitas  pulmonum  phthisis  pituitosae 
causam  constituat,  et  morbus  magis  localis  sit  ? 
quae  illorum  erigendo  inertiam,  secretionem  in 
bronchiis  morbosam  vel  sanitatis  ad  normam  re¬ 
ducere ,  vel  saltem  restringere  valent,  remedia 
indicaniur*  Spectant  autem  huc  :  lichen  islan- 
dicus ,  polygala  amara  $  remedia  balsamica: 
myrrha  ,  balsamum  copaivae  y  balsamum  pe - 
ruvianum ,  balsamum  de  Meccay  de  Canada  % 
pioc  nigra  liquida  ,  oleum  asphalti . 

Ouodsi  pulmones  debilitate  cum  erethismo 
laborent,  quo  in  casu  saepius  tussis  spasmodi¬ 
ca,  multum  molesta  aegrotos  prehendit;  dolores 
pungentes,  incommoda  alia  in  thorace  percipiun¬ 
tur  }  conveniunt  remedia  ,  prout'  vel  sensibilitas 
nervorum,  vel  vasorum  irritabilitas  limites  exce¬ 
dit  y  nunc  antispasmodica,  nunc  antiphlogistica. 

Ubi  eminentius  quidem  affectis  pulmonibus , 
reliquus  simul  organismus  debilitate  et  atonia 
universali  tenetur,  remedia  roborantia  in  usum 
rabenda  erunt. 

Est,  ubi  humores  acrimoniam  solidorum  © 
vitio  pendentem  contrahunt,  ac  in  pulmones  de¬ 
biliores  conversi,  hanc  sibi  viam  ex  organismo 
legunt,  neque  a  tonieis  roborantibus  corriguntur 
semper,  sed  solventia  ,  humores  attenuantia^  eva¬ 
cuantia  sibi  exposcunt  remedia» 


! 

C.  Cura  phthiseos  ulcerosae. 

§  5*. 

Enato  in  pulmonum  parenchymate  abscessu 
sive  clauso  sive  aperto,  indicationes  sunt:  ut  ille 
aperiatur,  pus  ejiciatur ,  inter  pulmones  vero 
et  pleuram  collectum  sectione  facta  educatur  , 
atque  his  praestitis  ad  consolidationem  ulcus  dis¬ 
ponatur. 

§.  32. 

Tentanda  cita  vomicae  ruptura  ideo ,  ut  ma¬ 
jor  pulmonis  consumtio  praecaveatur.  Ad  quam 
impetrandam  potus  emollientes  tepidi,  vapores 
non  nimis  calidi,  saepius  de  die  per  quadrantem 
horae  attrahendi,  ex  aqua,  lacte  vel  decocto  quo¬ 
dam  emolliente  eliciti,  cataplasmata  thoraci  im¬ 
posita,  balnea  universalia  et  pediluvia.  Atque  si 
sat  maturus  fuerit  abscessus,  sponte  sua  ac  abs¬ 
que  omni  conamine  majore  aperietur.  Abscessu 
aperto,  ad  promovendam  expectorationem  situs 
horizontalis,  vel  capite  deorsum  versus  spectante, 
vel  motus  levis  in  cubili  institutus,  ipsum  adeo 
vomitorium  sub  inflammationis  absentia  ex  Ipeca- 
cuanha  paratum,  conducunt. 

In  ulcere  aperto,  maximi  momenti  indicatio, 
illud  consolidandi,  exsurgit.  Sunt  autem  multae, 
quae  ulceris  consolidationi  obstant,  difficultates 
superandae,  quarum  princeps  in  continuo  aeris 
atinosphaerici  accessu  sita  est.  Nimirum  oxyge- 
nium  atmosphaerae  inflammationem  sustinet,  sup¬ 
purationem  et  exulcerationem  exasperat.  Unde 
ratio  patet,  quare  aer  minoretn  oxygenii  quantitas 
tem  vehens  aegris  taliter  habentibus  conducat. 
Hinc  stabulatio  a  Gallis  quondam,  et  hodie  a  Hu - 
felando  praecipue  laudata  phthisicis  saluberrima 
deprehenditur.  Teste  Richtero  in  vaporibus 

etiam,  quos  terra  sub  aratione  exhalat,  magnae 
virtutis  praesidium  est  positum. 

Cum  per  frigus  non  minus,  quam  per  aestum 
nimium  inflammatio  augeatur:  aegrotantibus  tem¬ 
peratura  aequabilis  140  aut  160  R.  concilianda  est» 

Nec  non  vapores,  in  phthisi  inflammatoria 
emollientes,  in  atonica  aromaticos  ,  balsamicos, 
aethereos ,  resinosos  ,  spirituososque  inhalare  ju¬ 
bemus. 

Aliud  consolidationis  obstaculum  motus  pul- 
monum  continuus  ponit.  Igitur  tussim  inanem 
et  siccam,  quantum  possunt  ut  compescant,  a  rb 
su ,  cantu,  vociferationibus,  collocutionibus  mul¬ 
tis  ut  abstineant,  aegroti  monendi  sunt. 

Sub  ulcere  laxo  indicantur  vapores  resinosi, 
balsamica,  adstringentia. 

Dum  indoles  adest  inflammatoria  emulsiones, 
decocta  emollientia  propinanda,  imo  sangvis  in¬ 
terdum,  exigua  tamen  quantitate,  scopo  vita  so¬ 
lummodo  procrastinandi,  mittendus  est 

Si  in  subjecto  nervoso  magni  et  vehementes 
adsunt  dolores  ad  narcotica ,  nec  non  ad  antago- 
nistica  et  derivantia  recurrimus  remedia. 

Febris  pro  diverso  charactere  suo,  inflamma¬ 
torio  ,  nervoso,  putrido,  est  tractanda. 

in  stadio  phthiseos  ultimo  plumbum  ab  anti¬ 
quioribus  jam  medicis  in  phthisi  crebro  usurpatum 
ab  Hildenbrandio  denuo  laudatum  aliquibus  val¬ 
de  placet,  cavendum  tamen  ne  nimis  cito  excre- 
tiones  —  alvina  et  pectoralis  —  inde  suppriman¬ 
tur  ,  id  quod  opii  connubium  praecavet. 

Macies  quomodo  curanda  ex  praegressis 
patet. 

§.  34. 

Caeterum  in  phthisi  conclamata  curanda  in¬ 
dicationes  solummodo  sunto:  vitam  procrastinan- 

*.  •  ,  '  * 

di,  symptomata  leniendi  et  ab  omni  sanandi  cona» 
mine  5  illis  indicationibus  adversanie,  abstinendi. 
Exesum  destruetumque  pulmonem  nunquam  re¬ 
staurabis  ^  et  genus  humanum  jam  multum  lucra¬ 
tur,  si  medicus  in  cura  phthiseos  a  pharmacis  no¬ 
civis  abstineat.  Visne  aegrorum  phthisi  conclama¬ 
ta  laborantium,  ac  affinium  plorabilium,  medico 
plus,  numen  videlicet  tutelare  esse?  Est  aliquid, 
re  ad  extremum  perducta,  si  sanare  non  possis, 
lenire  aegritudinem ,  et  optandam  miseris  conci- 
liare  euthanasiam  ! 

'  / ; 

Omnes  denique  melioris  famae  Auctores^  qui  uni¬ 
versae  medicinae  praecepta  tradiderunt. 


f 


TU  w  CS  V  GS 
M-  £i  18!  Ki  Sn 


1. 

Major  funerum  numerus  catarrho  neglecto  3 
quam  pesti,  adscribendus, 

2. 

Medicus  castrensis  et  medici  et  militis  spiri¬ 
tum  gerat. 

3. 

Datur  divinatio  medica 

4* 

Fungus  liaematodes  alius  a  fungo  medullari , 
atque  etiam  diversus  a  scirrho  et  cancro* 

5* 

Uterus  tercentorum  malorum  fons» 

6. 

Medicus  irreligiosus  flagellum  Dei. 

7* 

Ille  in  medicina  se  profecisse  sciat,  cui  J . 
Petrus  Frank  valde  placet. 

8. 

Cognitio  lieitidis  ulcerosae  Bischojfii  mag¬ 
num  medicinae  lucrum. 

9. 

Novum  systema  medicinae  a  Ceh  Meissnero 
nuperrime  conditum  auctorem  suum  naturae  scru¬ 
tatorem  ingeniosissimum  sed  non  medicum  qsse 
profitetur. 

10. 

Capite  foetus ,  licet  praevio  et  bene  locato  , 
sunt  tamen  casus  ,  in  quibus  ad  versionem  con¬ 
fugiendum. 

II* 

Opinionum  commenta  delet  dies,  medicinae 
ab  ipsa  natura  depromtae  judicia  confirmat 

12. 

Oui  cholerae  epidemicae  naturam  et  tractandi 
modum  perfecte  intelligere  sibi  videntur,  infelicis- 
simi  ejusdem  sunt  debellatores,  plus  autem  prae¬ 
stant^  qui  dubitando  et  cunctando  huncce  pro- 
teum  adgrediimtur. 

13* 

Rerum  medicarum  scriptor ,  id,  quod  alter 
jam  descripsit,  describens,  non  ideo  plagiarius, 
sed  facile  ambo  naturae  sunt  plagiarii. 

14. 

Certo  respectu  omne  remedium  est  specifi¬ 
cum  ,  respectu  alio  vero  nullum. 

15. 

Idea  virium  naturae  medicatricium  arctiori¬ 
bus,  quam  fieri  solet,  circumscribenda  est  limi¬ 
tibus. 

io. 

Naturae  philosophia  id  medicinae  praestabit, 
quod  chemiae  praestitit  alchimia. 

17.  , 

Paupertatis  aerumnae  et  corporis  et  mentis 
evolutionem  retardant  ^  impediuntque. 

18. 

Omnis  morbus  universalis  in  aliqua  organis¬ 
mi  parte  centrum  suum  recondit.  ® 

19> 

Nihil  in  rerum  natura  per  se, medicamentum 
est. 

20. 

Omnia  in  rerum  natura  medicamenti  vices 
agere  possunt. 

21. 

Rerum  externarum  in  medicamentum  conver¬ 
sio  fit  per  sacerdotem  Aesculapii. 

22 

Procul  a  medicinae  sacris  estote  profani  ! 

